पाएं अपने शहर की ताज़ा ख़बरें और फ्री ई-पेपरडाउनलोड करें
चकेरी कस्बे में स्थित कस्तूरबा गांधी आवासीय विद्यालय टाइप-3 के खेल मैदान में नरेगा योजना के तहत करीबन 1000 पौधे ग्राम पंचायत द्वारा लगाए गए थे, जिससे वहां हरियाली दिखाई देने लगी थी। लेकिन पौधों के बीच में घास हो जाने के कारण सफाई के नाम पर किसी के द्वारा वहां आग लगा दी गई, जिससे सैकड़ों छोटे-छोटे पौधे जल गए और बड़े पौधों के तने झुलस गए। घास जलने के साथ-साथ सारे पौधे नष्ट हो गए। इन पौधों में आवासीय विद्यालय में अध्ययनरत छात्राओं ने बड़ी मेहनत से पानी देकर तैयार किया था, लेकिन एक लापरवाही के कारण अब ये सारे पौधे नष्ट हो गए। सोचनीय बात यह है कि आवासीय विद्यालय में कार्यरत जिम्मेदार कर्मचारियों एवं अधिकारियों को इस बात का पता ही नहीं है। सभी ने इस बारे में जानकारी होने से मना कर दिया। कोई भी यह नहीं बता पाया कि आग किसने लगाई या फिर सफाई करने वाले को सफाई करने के लिए किसने कहा।
कस्तूरबा गांधी आवासीय विद्यालय के खेल मैदान में घास की सफाई की होगी। आग लगना मेरी जानकारी में नहीं है। छोटे पौधे लगे हुए थे। मैंने जाकर के नहीं देखा। छात्रावास की इंचार्ज को पता होगा।-राकेश कुमार मीणा, प्रिंसिपल, राउमावि चकेरी^ मैं उस समय छुट्टी पर थी। मैने जब छात्रावास में आकर के देखा तो घास में आग लगी हुई थी। मैंने सबसे पूछा, लेकिन किसी ने आग लगाना स्वीकार नहीं किया। छोटे पौधे जल गए होंगे, लेकिन मुझे इस बारे में कोई जानकारी नहीं है। मैंने भी काफी पौधे लगाए थे और उनकी देखभाल भी करती थी।-कलावती प्रजापति, इंचार्ज, कस्तूरबा गांधी बालिका आवासीय विद्यालय, चकेरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn